ΓΡΑΠΤΗ ΕΡΩΤΗΣΗ E-2326/99

υποβολή: Alexandros Alavanos (GUE/NGL) προς την Επιτροπή

(13 Δεκεμβρίου 1999)

Θέμα: Εισαγωγές αμφισβητούμενης ποιότητας χάλυβα για τον οπλισμό σκυροδέματος

Οι σεισμοί στην Ελλάδα και Τουρκία έχουν πολλαπλασιάσει τις ανησυχίες για την ποιότητα του χρησιμοποιούμενου χάλυβα για τον οπλισμό σκυροδέματος. Στην ελληνική αγορά θεωρείται «κοινό μυστικό» ότι ποσότητα εισαγόμενου χάλυβα, είναι αρκετές φορές χαμηλότερης ποιότητας από την δηλούμενη. Καταγγέλλεται ότι οι έλεγχοι που διεξάγονται, είτε είναι ανεπαρκείς είτε, αν αποδείξουν ότι πρόκειται για χαμηλότερης ποιότητας χάλυβα, επιτρέπεται να εισαχθούν στην ευρωπαϊκή αγορά ως χαμηλότερης ποιότητας, μολονότι εξακολουθούν να φέρουν τα εξωτερικά χαρακτηριστικά της ανώτερης ποιότητας (π.χ. νευρώσεις) γεγονός που καθιστά εύκολη τη χρησιμοποίησή τους ως ποιότητας ανώτερης της βεβαιωθείσης, ενώ δεν γίνονται κατασταλτικοί έλεγχοι (έλεγχος αγοράς).

1. Τι μέτρα προτίθεται να λάβει η Επιτροπή σε συνεργασία με τα κράτη μέλη για να αυξηθούν οι έλεγχοι;

2. Πότε θα ισχύσουν ενιαία πρότυπα ποιότητας για τον χάλυβα οπλισμού σκυροδέματος και ενιαίο καθεστώς ελέγχου βάσει των προτύπων αυτών;

Απάντηση του κ. Liikanen εξ ονόματος της Επιτροπής

(17 Ιανουαρίου 2000)

Όσον αφορά τις εισαγωγές χαλυβουργικών προϊόντων προέλευσης τρίτων χωρών, των οποίων τα πρότυπα παραγωγής μπορεί να διαφέρουν από εκείνα που χρησιμοποιούνται στην Κοινότητα, πρέπει να γίνεται σαφής διάκριση μεταξύ του χαρακτηρισμού των εν λόγω προϊόντων κατά τον εκτελωνισμό τους και της αξιολόγησης της ποιότητάς τους.

Όσον αφορά τις τελωνιακές διαδικασίες, η ποιότητα ενός προϊόντος αποτελεί κριτήριο μόνο για την κατάταξή του στη μία ή την άλλη κατηγορία της τελωνειακής ονοματολογίας στο πλαίσιο του εναρμονισμένου διεθνούς δασμολογικού συστήματος (όπως, για παράδειγμα, κεκραμένος ή μη κεκραμένος χάλυβας). Οιάδηποτε παραπλανητική χρήση των τελωνειακών διασαφήσεων, κυρίως, για την εξασφάλιση πλεονεκτημάτων όσον αφορά την επιβολή δασμών, συνεπάγεται ποινική δίωξη, αφού πρώτα διεξαχθεί έρευνα από τις εθνικές τελωνειακές αρχές.

Για τα δομικά προϊόνταπάρχει νομική βάση όσον αφορά τη διαδικασία βεβαίωσης, ήτοι την απόφαση 97/597/ΕΚ της Επιτροπής της 14ης Ιουλίου 1997 σχετικά με τη διαδικασία βεβαίωσης πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον

αφορά χάλυβα για οπλισμένο προεντεταμένο σκυρόδεμα(1). Όσον αφορά την Επιτροπή, θα συνεχίσει να στηρίζει τις εργασίες της Ευρωπαϊκής Επιτροπής για την Τυποποίηση του Σιδήρου και του Χάλυβα (ECISS), στο πλαίσιο της Ευρωπαϊκής Επιτροπής Τυποποίησης (CEN) για την καθιέρωση εναρμονισμένων προτύπων.

Ωστόσο, όσον αφορά την ποιότητα και, κυρίως, τη δυνατότητα διάθεσης ή κατάλληλης χρήσης των προϊόντων, εναπόκειται στα συμβαλλόμενα μέρη, ήτοι τον αγοραστή και τον πωλητή, να προβλέπουν όλες τις σχετικές διατάξεις στις συμβάσεις που συνάπτουν μεταξύ τους. Δεδομένου ότι η χρήση χαλυβουργικών προϊόντων εντός της Κοινότηταςπάγεται σε συστήματα εποπτείας και τεχνικών ελέγχων που αποκλείουν τη χρήση, στους ευαίσθητους τομείς,λικών που δεν ανταποκρίνονται στα πρότυπα ποιότητας, σε περίπτωση πλαστογράφησης πιστοποιητικών ποιότητας, η παράβαση αφορά το ιδιωτικό δίκαιο.

(1) ΕΕ L 240 της 2.9.1997.